Blandt prosaskribenterne er den nok mest kendte i resten af verden [[Isabel Allende]], hvis romaner, heriblandt ''[[Åndernes hus]]'', er oversat til adskillige sprog, solgt i over 50 millioner eksemplarer, og flere af dem er filmatiseret.<ref name=isabel /> Som Allende er [[José Donoso]] repræsentant for den [[Magisk realisme|magiske realisme]], der opstod i Sydamerika og for alvor slog igennem i 1960'erne og 1970'erne. Uden for denne bevægelse stod [[Roberto Bolaño]], der egentlig var lyriker, men først og fremmest fik succes fra 1990'erne og frem med sin prosa i romaner og noveller, der blev meget populære; især ''[[De vilde detektiver]]'' bragte ham verdensberømmelse.<ref name=bolano />
Politik